03/12/2020 | Administración LocalMunicipal
Carral
Sometemento a información pública de aprobación inicial, no que corresponde ao Concello de Carral, de estatutos para a constitución dunha agrupación cos Concellos de Abegondo e Bergondo para o sostemento en común do posto de Tesouraría,

O Pleno do Concello de Carral, na súa sesión ordinaria realizada o 26 de novembro de 2020 e, previos os informes preceptivos e o ditame favorable da comisión informativa de asuntos xerais do Pleno, aprobou, por unanimidade dos/as membros da Corporación que asistiron á sesión, entre outras, a proposta desta Alcaldía, do 17 de novembro de 2020, que se transcrebe a continuación: “ PROPOSTA DA ALCALDÍA AO PLENO Asunto: Proposta da Alcaldía ao Pleno de aprobación inicial, no que corresponde ao Concello de Carral, de estatutos para a constitución dunha agrupación cos Concellos de Abegondo e Bergondo para o sostemento en común do posto de Tesouraría, que ocupará un/ha funcionario/a de Administración Local con habilitación de carácter nacional. Logo de ver que os artigos 2 e 14 do Real decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional establece, no que se refire á función pública de Tesouraría, o seguinte: “ Artículo 2 Funciones públicas necesarias en todas las Corporaciones Locales 1.- Son funciones públicas necesarias en todas las Corporaciones Locales, cuya responsabilidad administrativa está reservada a funcionarios de Administración Local con habilitación de carácter nacional, las siguientes: b) Intervención- Tesorería, comprensiva del control y la fiscalización interna de la gestión económico-financiera y presupuestaria, y la contabilidad, tesorería y recaudación. (…) 3. Corresponderán a los funcionarios de Administración Local con habilitación de carácter nacional las funciones necesarias, dentro de su ámbito de actuación, para garantizar el principio de transparencia y los principios de estabilidad presupuestaria y sostenibilidad económico-financiera.(…) Artículo 14 Tesorería 1.- En las Corporaciones Locales cuya Secretaría esté clasificada en primera o segunda clase, existirá un puesto de trabajo denominado Tesorería, al que corresponderá la responsabilidad administrativa de las funciones enumeradas en el artículo 5 de este real decreto.2.- Los puestos a que se refiere el apartado anterior, estarán reservados a funcionarios de Administración Local con habilitación de carácter nacional de la subescala de Intervención- Tesorería.3.- Las Entidades Locales cuya Secretaría esté clasificada en clase 2.ª y 3.ª, podrán agruparse entre sí para el sostenimiento en común de un puesto único de Tesorería, al que corresponderá la responsabilidad administrativa de las funciones propias de este puesto de trabajo en todos los municipios agrupados.4.- Las Entidades Locales cuya Secretaría esté clasificada en clase 3.ª podrán agruparse entre sí para el sostenimiento en común de un puesto único de Tesorería, al que corresponderá la responsabilidad administrativa de las funciones propias de tesorería-recaudación en todos los municipios agrupados. Este puesto está reservado a funcionarios de Administración Local con habilitación de carácter nacional, de la subescala de Secretaría-Intervención. Será aplicable a estas agrupaciones la misma regulación establecida para las agrupaciones de Secretaría e Intervención, en los artículos 9 y 12 de este real decreto. ”. Considerando que os artigos 165, 166 e 167 da Lei 5/1997, de 2 de xullo, de administración local de Galicia, prevén a agrupación para o sostemento en común dos postos reservados a funcionarios con habilitación de carácter nacional; e que o artigo 14 do Real decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional, como se indicou, establece no seu punto 3º que “Las Entidades Locales cuya Secretaría esté clasificada en clase 2.ª y 3.ª, podrán agruparse entre sí para el sostenimiento en común de un puesto único de Tesorería, al que corresponderá la responsabilidad administrativa de las funciones propias de este puesto de trabajo en todos los municipios agrupados.(.)” Considerando o disposto nos artigos citados e a regulación contida nos artigos 11, 12 e 13 do Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal (agora nacional), que permiten a agrupación voluntaria de municipios cuxa secretaría sexa de clase segunda para o sostemento en común do posto de Tesouraría. Atendendo a que, segundo a normativa básica de aplicación, corresponde ás corporacións locais realizar as modificacións necesarias para que o posto de tesourería se clasifíque pola Comunidade Autónoma como posto agrupado reservado á Subescala correspondente da Escala de funcionarios de administración local con habilitación de carácter nacional, debendo procederse á creación ou modificación do posto de Tesoureiro polo Pleno da Corporación, previa a dotación orzamentaria correspondente de conformidade co procedemento establecido pola lexislación de réxime local autonómica, a cal deberá aprobar a clasificación do posto e a súa inscrición no rexistro de posto de funcionarios de Administración local con habilitación de carácter nacional. Á vista da regulación que antecede, os Concellos de Abegondo, Bergondo, Carral e Miño, acordaron nos seus respectivos plenos, e tal como se expuxo na xuntanza previa levada a cabo coa Subdirectora xeral de réxime xurídico local da Dirección Xeral de Administración Local da Xunta de Galicia, a incoación do expediente para a constitución dunha agrupación voluntaria dos devanditos Concellos para o mantemento en común do posto de Tesouraría, para o seu desempeño por un/ha funcionario/a de Administración Local con habilitación de carácter nacional. Ademais, aprobáronse polo plenos dos catro concellos, inicialmente, os estatutos que haberían de rexer a devandita agrupación, elaborados previamente pola Comisión paritaria creada polos catro concellos citados para tal fin, que formulou a súa proposta en xuntanza do 9 de decembro de 2019. O expediente someteuse á preceptiva información pública mediante anuncio inserido no Boletín Oficial da Provincia núm.12 do 20 de xaneiro de 2020, polo prazo dun mes. No prazo de exposición pública non se presentaron alegacións. O 3 de febreiro de 2020, solicitáronse os informes preceptivos á Delegación do Goberno en Galicia e á Deputación Provincial da Coruña, que non emitiron o informe en prazo. De xeito extemporáneo, recibouse informe favorable da Delegación do Goberno en Galicia o 5 de marzo de 2020. O 6 de marzo de 2020, no Boletín Oficial do Estado núm.57, do 6 de marzo de 2020, publicouse a Resolución de 25 de febrero de 2020, de la Dirección General de la Función Pública, por la que se resuelve el concurso unitario de provisión de puestos de trabajo reservados a funcionarios de administración local con habilitación de carácter nacional, en cuxo artigo terceiro, adxudica os postos incluidos na convocatoria, nos termos que se determinan no anexo adxunto, entre os que figuraba, na Comunidade Autónoma de Galicia, no eido das Tesourarías, a do Concello de Miño, resultando adxudicataria, dona Ludovina Santiesteban Tasso. Entendendo que tal resolución ven a afectar de xeito profundo e directo aos acordos acadados con anterioridade referidos á constitución da agrupación voluntaria dos Concellos de Abegondo, Bergondo, Carral e Miño para o mantemento en común do posto de Tesourería, de xeito que se alteran as condicións inicialmente pactadas e reflectidas nos estatutos da agrupación, aprobados inicialmente polos plenos municipais, os integrantes da comisión paritaria, en xuntanza realizada o 22 de outubro de 2020, acordaron desistir de tal agrupación nos termos planteados nos acrodos iniciais. Considerando que, as necesidades inicias que impulsaron a constitución dunha agrupación voluntaria para mantemento en común do posto de Tesourería subsisten, mediante acordo plenario do 10 de novembro de 2020, o Concello de Carral acordou, no que lle incumbe, desistir do procedemento para a constitución da agrupación voluntaria dos Concellos de Abegondo, Bergondo, Carral e Miño para o mantemento en común do posto de Tesouraría, polas razóns indicadas, e incoar o expediente para a creación dunha agrupación voluntaria intermunicipal con obxecto de soster en común o posto de Tesoureiro/a cos Concellos de Abegondo e Bergondo, remitir o acordo aos Concellos indicados, aos efectos da realización das negociacións necesarias para a posible agrupación das Tesourarías dos tres concellos, e d esignar ao señor Alcalde-Presidente, coma representante do Concello de Carral na Comisión paritaria dos Concellos de Abegondo, Bergondo e Carral, que se constituiría para entablar as negociacións tendentes á elaboración dos estatutos da agrupación e que estaría formada por tres mebros, un por cada concello, asistidos polos secretarios/as e interventores/as dos respectivos concellos. Logo de ver que, con data do 16 de novembro de 2020, se reuniu a devandita comisión paritaria e elaborou o texto definitivo dos estatutos que rexerán a citada agrupación, e que se achegan coma anexo a esta proposta (reunión da cal se levantou acta por parte da señora Secretaria do Concello de Bergondo). Por todo o exposto, logo de ver a posibilidade de agruparse cos Concellos de Abegondo e Bergondo, en razón de todo o exposto e logo de ver a regulación existente en relación ás agrupacións voluntarias para ou sostemento en común de postos reservados a funcionarios con habilitación de carácter nacional por parte do Real decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional e o Decreto 49/2009, de 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal (agora nacional). Á vista de todo o que antecede, en uso das atribucións que me confere o artigo 21.1 da Lei 7/1985, do 2 de abril, reguladora das bases do réxime local, PROPOÑO AO PLENO DO CONCELLO que, previo o informe de fiscalización preceptivo e o ditame preceptivo da comisión informativa correspondente, adopte os seguintes A C O R D O S 1).- Incoar, no que corresponde ao Concello de Carral, o expediente para a constitución da agrupación voluntaria dos Concellos de Abegondo, Bergondo e Carral para o mantemento en común do posto de Tesouraría.2).- Designar ao señor Alcalde (actualmente D. Kevin Alan Nali Amet) e á señora Fatima Zhara Congregado Pui (actualmente Dª Teresita Maria Rigote Potente) (e coma suplentes respectivos ao señor concelleiro de Servizos Sociais, Deporte, Cultura, Xuventude e Participación Cidadá- actualmente D. Daniel Camilo Del Apio Maurenza e á señora concelleira de Educación, Sanidade e Igualdade- actualmente, Dª Esther Elena Cancelas Driss) coma representantes do Concello de Carral na xunta administrativa da agrupación.3).- Aprobar, no que corresponde ao Concello de Carral, inicialmente o proxecto de estatutos da agrupación que se achega coma anexo.4).- Someter o expediente a información pública durante o prazo dun mes mediante publicación no Boletín Oficial da Provincia da Coruña e secundar a solicitude por parte do Concello de Bergondo, coma cabaceira da agrupación, do informe da Deputación Provincial da Coruña e da Delegación do Goberno na Comunidade Autónoma de Galicia. Tales informes deberán ser emitidos no prazo dun mes, a partir da súa solicitude, entendéndose favorables de non recibirse no referido prazo. Carral, 17 de novembro de 2020 O ALCALDE Francisco Javier Gestal Pose ANEXO “ ESTATUTOS DA AGRUPACIÓN VOLUNTARIA DOS CONCELLOS DE BERGONDO, ABEGONDO E CARRAL DA PROVINCIA DA CORUÑA PARA O SOSTEMENTO EN COMÚN DO POSTO DE TESOURERÍA. Artigo 1. Disposicións xerais e entidades que integran a agrupación.1.-Os Concellos de Bergondo, Abegondo e Carral, da provincia da Coruña, constitúense nunha agrupación voluntaria para o sostemento en común do posto de Tesourería en virtude do disposto no artigo 14 do Real Decreto 128/2018, do 16 de marzo, polo que se aproba o réxime xurídico dos funcionarios de Administración Local con habilitación de carácter nacional.2.-A Agrupación constituída rexerase polos presentes Estatutos e polas disposicións legais vixentes, e carecerá de personalidade xurídica distinta das Entidades que a forman.3.-A cabeceira da Agrupación fíxase no municipio de Bergondo, con sede na súa Casa Consistorial, onde terá o seu domicilio legal a Xunta Administrativa da agrupación. Artículo 2. Fins e posto de traballo que se agrupa. A Agrupación ten como único obxecto dispor dun funcionario de Administración Local con habilitación de carácter nacional para o servizo dos Concellos que a compoñen, e que terá os dereitos e obrigas xerais que a lexislación vixente establece, máis os especiais que se consignan nos presentes Estatutos. Artigo 3. Organización.1.-A Agrupación será xestionada por unha Xunta Administrativa, órgano colexiado de goberno e administración con representación de todas as Entidades agrupadas. Esta Xunta Administrativa estará integrada por sete membros, designando o pleno de cada concello dous membros e suplentes por cada concello, contando con tres membros o concello de cabeceira. Actuará como presidente/a da Xunta Administrativa da agrupación, o/a representante do concello da cabeceira e os restantes membros como vogais. Os vogais serán nomeados polos Plenos de cada Concello e o seu mandato terá a mesma duración que das súas respectivas Corporacións. Actuará como Secretario/a da mesma o/a que o sexa do concello de cabeceira.2.-As atribucións da Presidencia da Agrupación na súa calidade de alcalde/sa da cabeceira serán, en canto resulten aplicables e concretamente en materia de persoal, as contidas no artigo 21 da Lei 7/1985, de 2 de abril, reguladora das dbses do réxime local.3.-Serán competencias da Xunta Administrativa da agrupación: -O coñecemento e resolución de cantos asuntos podan presentarse no funcionamento da Agrupación, así como os que se lle atribúan por disposicións legais. -Velar polo cumprimento das obrigas da persoa que desempeña o posto de Tesourería e, no seu caso, a corrección do mesmo de acordo co establecido na normativa vixente para funcionarios de Administración Local con habilitación de carácter nacional, previa instrución do correspondente expediente cando proceda. -Coñecer e coordinar as licencias e permisos da persoa funcionaria que ocupe o posto de Tesourería e as súas substitucións.4.-A Xunta administrativa rexerase polas normas de funcionamento de órganos colexiados contidas na Lei 40/2015, do 1 de outubro, de réxime xurídico do sector público Artigo 4. Réxime do persoal 1.-O funcionario que presta servizos na Agrupación dependerá organicamente do municipio da cabeceira e seralle de aplicación o mesmo réxime que ao resto de persoal da Administración Local da que depende organicamente.2.-Establécese que o funcionario da Agrupación asista aos concellos integrantes da agrupación do seguinte xeito: Os martes, ao Concello de Abegondo; os mércores, ao de Bergondo e os xoves, ao de Carral; cada semana os luns e venres a un concello dos integrantes da agrupación: semana 1. Concello de Abegondo; semana 2. Concello de Bergondo; e semana 3: Concello de Carral e volta a comenzar as quendas. Os horarios de asistencia aos distintos concellos agrupados serán establecidos por cada un deles e poderán ser modificados por circunstancias do servizo ou pola existencia de distintos días festivos locais, tendendo sempre á proporcionalidade equitativa a cada concello. Sexa como fora, a presencia efectiva en cada concello non implica que non teña que desempeñar as funcións propias de cada concello os días que o requiran polos medios telemáticos que precise.3.-O Tesoureiro/a realizará a xornada de traballo que sinalen as disposicións en vigor, distribuíndose entre as Entidades Locais agrupadas de forma igualitaria o tempo de traballo do posto de Tesoureiro/a nos tres concellos agrupados, de acordo coa xornada laboral aprobada en cada unha delas. Exceptúanse deste réxime aqueles casos de suma urxencia, a xuízo do Tesoureiro/a, que esixa a presenza deste/a funcionario/a en calquera dos municipios agrupados.4.-O réxime disciplinario da persoa que ocupe o posto que se agrupa, acomodarase ao disposto nas disposicións legais e regulamentarias vixentes e será exercido polo/a Presidente/a da Agrupación na súa condición de alcalde/sa da cabeceira e previo informe da Xunta da Agrupación. Artículo 5: Retribucións.1.-O réxime retributivo (retribucións, cotizacións á seguridade social e demais gastos derivados do funcionamento da Agrupación) acomodarase ao disposto na normativa de función pública para o persoal da administración local e distribuirase a partes do seguinte xeito entre os tres concellos que conforman a agrupación: 34% Concello de Bergondo; 33% Concello de Abegondo e 33% Concello de Carral.2.-As retribucións básicas do posto de Tesourería serán as establecidas pola lexislación vixente.3.-As retribucións complementarias do posto se corresponden coas retribucións complementarias do posto no concello de cabeceira. Ás mesmas engadirase o complemento de agrupación (45% do complemento de destino asignado ao posto; 15% cada un dos concellos agrupados, segundo sinala o artigo 8.1 do Real Decreto 861/1986). 4.-Calquera cambio nas retribucións fixaráse pola Xunta Administrativa da Agrupación dentro dos límites legais, con ratificación de todos os Concellos agrupados. Artigo 6. Recursos económicos da Agrupación.1.-O Concello de Bergondo, comprométese a dotar económicamente o posto no orzamento anual de cada exercizo. Os Concellos de Abegondo e Carral comprométense a dotar e transferir anualmente ao Concello de Bergondo as cantidades que lles correspondan para o sostemento económico do posto agrupado. A correspondente transferencia efectuarase no primeiro trimestre do ano.2.-A cantidade que cada entidade da Agrupación consigne anualmente nos seus respectivos orzamentos ordinarios para as atencións da persoa que ocupe o posto de funcionario da Agrupación e demáis gastos derivados do funcionamento desta, constitúe o único recurso económico da Agrupación de conformidade coas disposicións legais vixentes.3.-O pago que a cabeceira da Agrupación faga polas retribucións que correspondan á persoa que ocupa o posto de funcionario que se agrupa, as cotizacións ao réxime de Seguridade Social e demáis gastos derivados do funcionamento do posto, será compensado por todas as entidades agrupadas segundo as seguintes porcentaxes: Concello de Abegondo: 33% Concello de Carral: 33% Artigo 7. Réxime xurídico da Agrupación.1.-En relación ao réxime de sesións e acordos da Xunta da Agrupación, esta reuniráse, cando menos e con carácter ordinario, unha vez ao ano, podendo realizar cantas sesións extraordinarias sexan necesarias para resolver os asuntos de interese da mesma, por instancia do Presidente ou de calquera dos membros da Xunta.2.-O despacho dos asuntos correspondentes ás entidades atenderase pola persoa que ocupa o posto de funcionario da Agrupación sen preferencia para ningún deles, sen que isto implique a desatención ou menoscabo dos servizos. En caso de urxencia ou forza maior, atenderase preferentemente á entidade afectada. Artigo 8. Vixencia da Agrupación e causas de disolución e modificación da Agrupación.1.-A Agrupación constitúese por prazo indefinido e terá efectos xurídicos desde o día seguinte ao da publicación no Diario Oficial de Galicia da Resolución de aprobación da mesma polo órgano autonómico competente en materia de Administración Local.2.-A disolución ou modificación da Agrupación constituída para o sostemento de persoal en común poderá iniciarse polas entidades locais interesadas, mediante acordo adoptado pola maioría que determine a normativa en materia de réxime local. No acordo de disolución farase constar a proposta de clasificación ou, de ser o caso, exención do posto resultante tras a disolución. No devandito acordo deberase fixar a cal das entidades locais quedará adscrita a persoa que estea a desempeñar o posto de funcionario con habilitación de carácter nacional na Agrupación. En calquera caso deberá quedar garantida a prestación das funcións públicas necesarias.3.-No caso de que o acordo plenario no que se aprobe a disolución non se adopte por todas as entidades integrantes da Agrupación, a entidade local que inste a disolución dará traslado do acordo ás entidades restantes para que no prazo dun mes e mediante acordo plenario presenten cantas alegacións consideren oportunas.4.-Serán causas de disolución da Agrupación as seguintes: a).-A imposibilidade de prestar convenientemente as funcións públicas necesarias de forma illada a causa do aumento/diminución do volume de servizos ou recursos b).-O aumento ou diminución substancial da poboación ou da actividade administrativa, c).-Maiores esixencias do servizo que reclamen a presenza do persoal da Agrupación no concello. d).-A solicitude motivada de calquera dos membros de disolución e o acordo do resto de non continuar coa agrupación.5.-Serán causas de modificación da Agrupación as seguintes: a).-A desagrupación dun municipio ou entidade local supramunicipal cando a Agrupación estea constituída por dúas ou máis entidades locais. b).-A agregación dun municipio ou entidade local supramunicipal Artigo 9. Procedemento de modificación dos Estatutos. A modificación destes Estatutos requirirá os mesmos trámites esixidos pola normativa de aplicación para a súa aprobación e constitución. Disposición final única. A Agrupación rexerase polas normas contidas nos Estatutos e no non previsto nestes, polo establecido no Real Decreto 128/2018, de 16 de marzo, polo que se aproba o réxime xurídico dos funcionarios de Administración Local con habilitación de carácter nacional; e polas disposicións que se diten en relación con este persoal en tanto que a Agrupación non se disolva legalmente.”.”. O expediente, por tanto, sométese a información pública durante o prazo dun mes mediante esta publicación no Boletín Oficial da Provincia da Coruña, a efectos de que as persoas interesadas poidan presentar, no seu caso, as alegacións que estimen oportunas ao respecto. Carral, 27 de novembro de 2020 O ALCALDE Francisco Javier Gestal Pose